Cuneiform Tablet Kt 94/k 1455 (AKT 6e 893)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
mì-ma a-na KÙ.BABBAR-pì-kà 1 GÍN li-ba-am lá i-pá-ri-id ú ma-as-ḫu-ru-tám i-na li-bi-kà lá té-ṭí-ir šu-ma-a-mì-in ḫu-ru-um a-mì-um pá-té-a-ma ma-a áš-ri-ša-am ú-šu-ra-ku a-dí-mì-in u₄-mì-im a-nim ša a-lu-wa i-li-kà-ni ma-a KÙ.BABBAR 10 ma-na pá-ni-am-ma iš-tí ba-tí-qí-im lá i-li-kà-ku-ni a-ta-ma tí-de₈-e ki-ma na-ru-qá-at me-ra a-šur šu-um-šu i-na i-dí-im a-mì-im i-ba-šu-lu-ma KÙ.BABBAR 10 ma-na SIG₅ ú-ṣí-a-šu-nu-tí-ni tí-de₈-ma i-na wa-aḫ-šu-ša-na ú ša-lá-tù-ar mu-uš-té-bi-lu KÙ.BABBAR 10 ma-na a-na be-lu KÙ.BABBAR e-pu-šu-ni a-bi a-ta bé-li a-ta a-dí lu-qú-ut-kà ša tí-me-el-ki-a a-na wa-aḫ-šu-ša-na ú-ša-lá-ma-ni-ma ITU.1.KAM iš-tí-in ú ší-na ITU.2.KAM a-sà-ḫu-ru i-na lu-qú-tí-kà ṣú-ba-tí 10 SIG₅ ú 20-ší-ma-am ma-aḫ-ra-am ša lu-bu-ší-šu a-kà-lá-ma a-ší-am 15 GÍN za-ku-am ša ša-ru-tim ša-ma-am-ma a-lu-wa iš-tí ba-tí-qí-im ṭù-ur-da-ma lá-li-ik-ma iš-tí a-we-LAM lá-na-me-er-ma qá-tí 10 ma-na.TA qá-dum tap-pá-e-kà-ma lu-kà-a-ni-kum šu-ma a-ší-am